بیرلشمیش میللت‌لر تشکیلاتی‌نین (بمت) باش کاتیبی آنتونیو گوترش گ20 ایجلاسی اؤنجه‌سی کئچیردیگی مطبوعات کنفرانسیندا تاخیل راضیلاشماسینا توخونوب.
او: "قارا دنیز اوزریندن تاخیلین دونیا بازارلارینا چاتدیریلماسینی نظرده توتان راضیلاشمانین یئنی‌لنمه‌سی قارشی‌سینداکی مانع‌لری آرا‌دان قالدیرماغا چالیشیریق".
ایجلاسین کریتیک بیر زاماندا کئچیریلدیگینی و دونیادا اینسان‌لارین تورم و ایقلیم دییشیک‌لیگی‌نین تأثیرلریندن سارسیلدیغینی ایفاده ائدن باش کاتیب گوترش اینکیشاف ائتمکده اولان اولان اؤلکه‌لرین داها آجلیق و یوخسول‌لوغو آزالتماق و دایمی اینکیشافی داوام ائتدیره بیلمک اوچون مالیه الده ائده بیلمه‌دیگینه دقت چکیب. دونیانین گئتدیکجه داها چوخ یئرینده آجلیق و قیتلیغین قارشی‌سینی آلماق اوچون عاجیل تدبیرلرین گؤرولمه‌سی‌نین واجیب‌لیگینی وورغولاییب.
قارا دنیز اوزریندن تاخیلین دونیا بازارلارینا چاتدیریلماسینی نظرده توتان راضیلاشمانین بازارلارین ثابیتلشمه‌سینه و ارزاق قیمت‌لری‌نین اوجوزلاشماسینا تحفه وئردیگینی ایفاده ائدن باش کاتیب تاخیل دهلیزی‌نین قیسا مدتده یئنی‌لنمه‌سی ایله باغلی عنوان‌لانان سوالا جاوابن: "روسیا تاخیلی‌نین و گوبره‌سی‌نین صادراتیندا مانع‌لرین آرا‌دان قالدیریلماسیندا بؤیوک ایرلیلییش الده اولونوب. اومید ائدیرم کی، سعی‌لریمیز اوغورلو اولا‌جاق و بیز قالان مانع‌لری آرا‌دان قالدیراجاغیق".
